Afroevroazija
Afrika-Evroazija je superkontinent i najveća kopnena masa na svijetu na kojoj živi 85% ukupnog stanovništva. Tipično se dijeli na kontinente Afriku i Evroaziju (koja je kulturno, ali ne i geografski, podijeljena na Evropu i Aziju), a granicu između njih čini Sueski kanal. Historičari iz škole kulturnog materijalizma dijele je prema različitim poljoprivrednim sistemima na Evroaziju-Sjevernu Afriku i Subsaharsku Afriku. Neki geografi i historičari veliku kopnenu masu Afroevroazije nazivaju i Evroafroazija ili Afroazija (zanemarivši evropsko poluostrvo), iako ti termini nikada nisu ušli u opću upotrebu. Afrika-Evroazija se ponekad naziva i Svjetskim ostrvom, posebno u geopolitici. Stari svijet uključuje Afriku-Evroaziju i njene okolne otoke. Evroazija Evropa Zapadna Azija Južna Azija Srednja Azija Jugoistočna Azija Istočna Azija Sjeverna Azija Afrika Sjeverna Afrika (ponekad postavljena u gornji spisak) Zapadna Afrika Srednja Afrika Istočna Afrika Južna Afrika